นวดให้เห็นผล นวดให้ถูกเวลา นวดเน้นเฉพาะจุด
หาห้องที่จะใช้นวด ต้องเป็นห้องอุ่นๆ ที่แสงสลัวไม่แรงจ้าจนเกินไป สำคัญมากว่าอุณหภูมิห้องต้องไม่หนาวจัด เพราะเราต้องถอดชุดของเด็กออกระหว่างนวด วางเด็กนอนหงายบนผ้าเช็ดตัวหรือผ้าห่มนุ่มๆ ที่ปูลาดบนพื้นห้องหรือพื้นผิวราบไม่อันตราย จะเปิดเพลงระหว่างนวดด้วยหรือเปล่าก็แล้วแต่คุณ  จะถอดเสื้อผ้าเด็กก่อนนวด หรือใส่ผ้าอ้อมไว้ก็ได้เผื่อฉุกเฉิน ให้สังเกตว่าแบบไหนลูกดูสบายที่สุด ถ้าอยากนวดให้เด็กสงบพร้อมนอนกลางวัน อาจจะอุ้มไปนวดในห้องของเขาเลยก็ได้ เพราะถ้าเด็กผลอยหลับจะได้อุ้มไปนอนที่เปลหรือเตียงของเขาได้เลย ถ้าจะนวดแบบใช้น้ำมัน ให้ใช้น้ำมันมะกอก น้ำมันอะโวคาโด หรือน้ำมันอื่นๆ ที่ใช้ทำอาหารหรือกินได้ เพราะเด็กอาจเอานิ้วที่เปื้อนน้ำมันเข้าปาก ห้ามใช้น้ำมันแร่ (mineral oil) หรือน้ำมันอื่นๆ ที่กินไม่ได้ เพราะพอเด็กเผลอกินเข้าไปจะย่อยไม่ได้ ทำให้เด็กปวดท้องหรือเป็นอันตราย  อย่าใช้น้ำมันถั่วลิสง น้ำมันอัลมอนด์ หรือน้ำมันพืชอื่นๆ ที่อาจก่อให้เกิดอาการแพ้ ถ้าน้ำมันเย็นเกินไป ให้เอามาถูๆ ที่มือเพื่อให้อุ่นขึ้นก่อนจะเอาไปนวดที่ตัวเด็ก ห้ามนวดแรงเหมือนนวดผู้ใหญ่เด็ดขาด ให้ใช้นิ้วนวดคลึงเบาๆ ที่ตัวเด็ก ระวังอย่ากดหรือบีบนวดแรงเกินไป จุดประสงค์ในการนวดเด็กไม่ใช่การคลายกล้ามเนื้อที่ตึงเกร็งหรือจับเส้นแบบการนวดผู้ใหญ่ แต่ต้องนวดวนๆ แบบอ่อนโยนเพื่อกระตุ้นผิวหนังที่บอบบางของเด็ก  จุดที่ควรนวดคือแผ่นหลัง หน้าท้อง แขน ขา หัว และคอของเด็ก ที่สำคัญคือต้องนวดเบามือที่สุดเท่าที่จะทำได้ พอเด็กโตขึ้นหน่อยค่อยใช้แรงเพิ่มขึ้น เพราะเด็กวัยหัดเดินจะแข็งแรงกว่าเด็กทารก หลักๆ คือให้นวดออกจากหัวใจ จะทำให้เด็กรู้สึกสงบสบายใจ เพราะฉะนั้นเหมาะสำหรับเวลาที่อยากให้เด็กนอนหลับได้ง่ายขึ้น คุณจะเลือกนวดเข้า ไปในทิศทางหัวใจก็ได้ แต่จะเป็นการนวดกระตุ้นแทน เพราะฉะนั้นต้องเก็บไว้ใช้ในกรณีที่อยากให้เด็กร่าเริงตื่นตัว  เลือกทิศทางการนวดตามเวลาที่คุณนวดเขา ถ้านวดตอนที่ปกติเป็นเวลาเล่นของเขา ก็น่าจะนวดแบบกระตุ้นให้เด็กเล่นได้สนุกๆ แต่ถ้าไปนวดวิธีนี้ตอนก่อนนอน อาจจะไม่ค่อยถูกเวลาเท่าไหร่ นวดออกจากหัวใจนี่แหละ ช่วยทำให้น้องหนูขี้หงุดหงิดสงบลงได้เป็นอย่างดี เหมาะสำหรับใช้นวดแขนหรือขาของเด็ก ให้คุณใช้นิ้วชี้กับนิ้วโป้งจับรอบแขนหรือขาของเขาเป็นวงกลมหลวมๆ หรือทำมือเป็นรูปตัว C จากนั้นให้ดึงลงเบาๆ ไปในทิศทางของเท้าหรือมือ ประมาณว่ากำลังรีดนมวัวอยู่ ทำซ้ำหลายๆ รอบหน่อย  ห้ามบีบแรงไปเด็ดขาด และระวังอย่าบิดแขนขาเขาจนเจ็บ นวดแขนและขาให้ครบทั้ง 2 ข้าง เด็กอาจจะชอบก็ได้ถ้าคุณ "คลึง" แขนและขาของเขาเบาๆ ให้วางมือบนแขนขาของเด็กทีละข้าง ทำท่าเหมือนกำลังจะนวดแป้ง คลึงแขนหรือขาของเด็กไปมาเบาๆ บนผ้าขนหนูหรือผ้าห่มที่คุณใช้รองตัวเด็ก จากนั้นนวดให้ครบทั้งแขนและขา คุณนวดเพื่อให้เขาผ่อนคลาย ถ้าไปจักจี้อาจทำให้เขารำคาญได้ เราต้องให้เด็กเชื่อมโยงการนวดกับความสงบผ่อนคลาย และรู้สึกถึงความรักของพ่อแม่ ถ้าเด็กจดจำความรู้สึกนี้ได้แล้ว แต่อยู่ๆ คุณกลับไปจักจี้ เด็กอาจจะตกใจหรือตื่นตัวเกินไปได้ อย่างที่บอกไปข้างต้น การนวดเป็นการทำให้เด็กผ่อนคลายพร้อมเข้านอนได้ดีที่สุด ถ้าทำเป็นประจำในเวลาเดิม เด็กจะได้จำเวลาเข้านอนได้ ทำให้ชินจนเป็นกิจวัตรประจำวันหลังอาบน้ำ ก่อนเข้านอน หรือเวลาอื่นๆ ที่ครอบครัวคุณสะดวก แต่พยายามนวดก่อนเด็กเข้านอนประมาณครึ่งชั่วโมง การนวดนี่แหละช่วยกระชับความสัมพันธ์ระหว่างคุณและลูก แถมยังทำให้เด็กหายหงุดหงิดได้เป็นอย่างดี ที่เด็กร้องก็เพราะอยากให้คุณสนใจ การนวดก็เป็นวิธีที่ดีที่จะบอกให้เขารู้ว่าคุณอยู่ตรงนั้นแล้ว การนวดช่วยให้เด็กสงบผ่อนคลาย ซึ่งพ่อแม่หลายคนก็พบว่าใช้ปลอบเด็กที่ร้องโยเยได้เป็นอย่างดี  ถ้าเด็กต้องการอะไรอย่างอื่นต้องหามาให้เขาก่อน เด็กจะได้รู้สึกสบายก่อนเริ่มการนวด ที่ร้องอาจเพราะเขาหิว เพลีย หรือด้วยสาเหตุอื่นๆ เขาจะไม่มีความสุขกับการนวดเลยถ้าคุณยังไม่ได้ให้เขาทานอะไร นวดหลังทานอาหารอย่างน้อย 45 นาที ถ้าเด็กอิ่มปุ๊บแล้วนวดปั๊บ อาจทำให้ปวดท้องได้ ปกติเด็กอ่อนก็น้ำลายไหลหรืออ้วกง่ายอยู่แล้ว ยิ่งคุณไปนวด ก็อาจยิ่งไปกันใหญ่ รอให้อาหารย่อยหน่อยจะดีกว่า แล้วค่อยเริ่มนวด บางทีเด็กก็ยังไม่อยากให้คุณนวด ถ้าเห็นเขาแสดงอาการหรืออารมณ์ไม่ค่อยดีคุณก็ต้องรอก่อน ถ้าเด็กเกร็งหรือร้องไห้ ก็ให้รอก่อน ไว้ค่อยนวดทีหลังตอนที่เขาอารมณ์ดีจะดีกว่า  ถ้านวดแล้วเขาแสดงอาการเจ็บปวดตรงไหนให้รีบเบามือ แต่ถ้าดูแล้วไม่ได้เป็นเพราะวิธีนวด จะลองพาไปพบคุณหมอดูก็ได้ ว่าทำไมพอนวดแล้วเขาถึงได้ร้องขนาดนั้น ถ้านวดแล้วเขาชอบ คุณจะเห็นเลยว่าท่าทางเขาผ่อนคลายและมีความสุขเวลาคุณแตะต้องตัวเขา เริ่มจากนวดแค่ประมาณ 5 นาทีก่อน ให้เวลาเขาได้ปรับตัวคุ้นเคยกับการนวด อย่าลืมสังเกตด้วยว่าเขาชอบไหม จากนั้นนวดแต่ละครั้งให้นานขึ้นทีละนิด จนกระทั่งนวดได้ถึงประมาณครึ่งชั่วโมง ซึ่งถือเป็นระยะเวลาที่เหมาะสมในการนวดเด็กอ่อนในแต่ละวัน  การนวดมีประโยชน์มากมายมหาศาล ทั้งช่วยกระตุ้นการเติบโตของเด็ก เพิ่มภูมิคุ้มกัน และดีต่อระบบการย่อยอาหาร นอกจากนี้ยังช่วยทำให้เด็กผ่อนคลาย มีพัฒนาการทางด้านอารมณ์ที่ดีอีกด้วย ที่สำคัญคือการนวดช่วยสร้างสายสัมพันธ์ระหว่างคุณกับเด็ก ให้เขารู้สึกถึงความรักผ่านการสัมผัสของคุณ ใช้นิ้วโป้งกับนิ้วชี้จับรอบต้นขาของเขา แล้วลากเบาๆ จากต้นขาลงมาที่เท้า จากนั้นนวดคลึงเท้าของเขาด้วยนิ้วโป้ง ม้วนนิ้วเท้าของเขาหดเข้าไปแล้วคลายออก ทำซ้ำกับขาอีกข้าง ร่วมด้วยการงอ-คลายเข่า  จะเริ่มนวดจากส่วนไหนก็ได้ หลายคนก็ชอบเริ่มนวดเท้ากับขาก่อน เพราะเปลี่ยนอารมณ์เด็กจากเล่นไปเป็นเตรียมนอนได้ง่ายกว่า เด็กอาจเตะหรือดิ้นไปมาบ้างเพราะชอบเวลาคุณนวดขากับเท้าของเขา ที่สำคัญคือต้องเบามือที่สุด อย่าดึงขาเด็กหรือออกแรงมากเกินไปตอนงอเข่าของเขา ถ้าเด็กเหยียดขาต้าน ห้ามใช้แรงงอขาเด็กเด็ดขาด จุดนี้นี่แหละที่นวดแล้วเด็กรู้สึกสงบที่สุด ให้เริ่มนวดที่หน้าอก โดยนวดจากตรงกลางออกไปจากหัวใจ ลูบตัวของเขาเบาๆ เหมือนกำลังรีดหน้าหนังสือที่ยับให้กลับมาเรียบ จากนั้นให้นวดท้องวนตามเข็มนาฬิกาเพื่อกระตุ้นการย่อยอาหาร นวดไปเรื่อยๆ จนเด็กมีท่าทีสงบผ่อนคลาย  ถ้าคุณนวดตอนถึงเวลาเล่นของเขา คุณนวดกระตุ้นให้เขาร่าเริงตื่นตัวได้ โดยนวดจากกลางหน้าอกเข้าไปทางหัวใจ ไม่ใช่นวดออก ระวังอย่าจักจี้เอวเด็กระหว่างนวด ใช้นิ้วนวดวนบนหัวของเด็ก จากนั้น “ไต่นิ้ว” ไปตามหน้าผากและแก้ม จบด้วยการลูบริมฝีปากเด็กขึ้นเป็นรอยยิ้ม อย่าไปนวดตาหรือจมูก เพราะอาจทำให้เด็กรำคาญหรือกลัวได้ พลิกตัวเด็กนอนคว่ำอย่างเบามือ จากนั้นนวดหลังเบาๆ ไล่จากกลางหลังออกไป อย่าบีบนวดไหล่เด็กเหมือนเวลาคลายกล้ามเนื้อให้ผู้ใหญ่ แต่ให้ใช้นิ้วนวดวนเบาๆ ที่ไหล่และแผ่นหลังแทน
เด็กต้องผ่อนคลาย. ใช้น้ำมันแบบกินได้. นวดวนอย่างอ่อนโยน. นวดไปทางเดียว. ลองนวดแบบรีดนม. ลองนวดแบบนวดแป้ง. อย่าจักจี้เด็กตอนกำลังนวด. นวดเด็กก่อนนอน. นวดตอนเด็กหงุดหงิด. นวดเฉพาะตอนที่เด็กอารมณ์ดี. เริ่มจากนวดน้อยๆ ไปจนถึงครึ่งชั่วโมง. นวดเท้าและขาของเขา. นวดหน้าอกและท้อง. นวดหัวและใบหน้า. นวดแผ่นหลัง.
https://www.wikihow.com/Massage-a-Baby https://www.wikihow.com/Massage-a-Baby https://www.wikihow.com/Massage-a-Baby
Giving an Effective Massage Choosing the Right Time for a Massage Focusing on Certain Body Parts